बिरसा कबड्डी एकेडमी ने प्राप्त किया तीसरा स्थान
कबड्डीएसोसिएशन आॅफ झारखंड के तत्वावधान में गोड्डा में गत 23-25 दिसंबर, 2015 तक आयोजित 10वीं जूनियर राज्य स्तरीय बालिका एवं बालक कबड्डी चैंपियनशिप में बिरसा कबड्डी एकेडमी जामताड़ा की टीम ने अच्छा प्रदर्शन करते हुए राज्य में तीसरा स्थान प्राप्त किया था। शंभू एवं राहुल कुमार के दमदार आॅल-राउंडर प्रदर्शन की बदौलत लीग मैचों में धनबाद जिला टीम, पूर्वी सिंहभूम एवं विनोबा भावे धनबाद को हराते सेमीफाइनल में स्थान पक्का किया। सेमीफाइनल मैच में बिरसा कबड्डी एकेडमी जामताड़ा, बोकारो जिला की टीम से पराजित हो गई। टूर्नामेंट में तीसरा स्थान हासिल किया। बिरसा कबड्डी एकेडमी जामताड़ा के सचिव मीरा मिश्रा ने इसे टीम की बड़ी उपलब्धि बताते हुए कहा कि जमशेदपुर में गत अक्टूबर महीने में आयोजित 10वीं सीनियर राज्यस्तरीय महिला एवं पुरुष कबड्डी चैंपियनशीप में राज्य ने तीसरा स्थान प्राप्त किया था। उन्होंने खिलाड़ियों को आगे भी बेहतरीन प्रदर्शन करने तथा राष्ट्रीय प्रतियोगिता पर ध्यान केंद्रित कर निरन्तर अभ्यास करने की सलाह दी। विदित रहे कि स्वयंसेवी संस्था स्वाभिमान जागृति केन्द्र की देखरेख में फतेहपुर में प्रशिक्षण कैंप का आयोजन कर बिरसा कबड्डी एकेडमी जामताड़ा के खिलाड़ियों को प्रशिक्षण दिलाया गया था। संस्था के सचिव सह जामताड़ा जिला कबड्डी संघ के उपाध्यक्ष सलिल कुमार ने बताया कि टीम की इस उपलब्धि से खिलाड़ियों को अन्य प्रतियोगिता में भी बेहत्तर प्रदर्शन करने की प्रेरणा मिलेगी एवं क्षेत्र में खेल का विकास होगा। संस्था ग्रामीण क्षेत्रों में खेल को बढ़ावा देने के लिए प्रतिबद्व है। खेल के विकास के लिए सहयोग करेंगे।
awa_Deva hin_Deva